Ich, Niclaus Fricker, der zit ze Kùngsfelden hofmeister, beken̄ offenlich mitt disem brief, ✳ das ich morndes nach santt Otmars tag, nach Cristi geburt vierzechenhundertsechzigunddrù jar, ze Kùngsfeld underm schopf ✳ mitt offē, vˀbannē gericht ✳ offenlich zegericht gesessen bin ✳ anstatt der erwirdigē, geistlichē frowē,
eptissin un̄ convent ze Kùngsfeld, minˀ gnedigen frowen, und daselbs ingericht komen und gestanden sind, versprechet nach recht ✳ der erwirdig her Paulus
Herter, jetz gardian zuͦ Kùngsfeld₎, Santt Franciscen ordens, ✳ einer, ✳ und der andern sit der ersam Tùring Efinger von Brugg. ✳ und liesz derselb Tùring Efinger
ein besigelten brief ingericht mitt urteil verhoͤren, ✳ wist, ✳ das min gneͣdig frowen, der zit eptissin und convent ze Kùngsfeld₎, in vergangnē jarn ✳ wilēt Ludwig
Efinger, sinē vatter seligen, ✳ und sinē erben ✳ ein alment, am Suͤssembach gelegen, zuͦ einē wiger und den oͤlbrūnen daselbs darin ze gand ✳ fùr sich un̄ ir nachkomen ✳ uff sin bett ✳ geben und gonnen habent, ✳ das er und sin erben denselben wiger und wigerstatt mitt zuͦgehoͤrd, dar zuͦ begriffen, ✳ mogent besetzē, ✳ ze entsetzen, ze verkouffen und wie es inē allerbest fuͤgt, als mitt andˀm irm eignē guͦt, ✳ ungesumpt un̄ ungeirˀt ✳ von inen un̄ mengklichen ꝫcꝭ, mitt mer wortē siner in̄¬
halt. ✳ dawider liesz ich, obgen̄ter hofmeister ouch ein besigeltē brief ingericht mitt urteil verhoͤren, ✳ wist, ✳ das Ludwig Efinger, obgen̄t, sich darin̄ uff den vordern
brief und gab ✳ beken̄t, ✳ das die selbē min gnedig frowen inen un̄ allē irn nachkomē ✳ darin̄ vorbehept habēt, ✳ wen̄ es sich ✳ ùber kurtz oder langzit ✳ fuͦgte, das dē gotzhus
an wasser abgieng und des obgen̄ wassers notdurftig weren, ✳ soͤllent er, ✳ sin erbē odˀ in̄haber des wigˀs ✳ inē gehorsam sin mitt dem wasser, ✳ des usflus, ✳ der uss dē wiger
gat, ✳ den mogēt si den̄ leitē und fuͤrē nach irm willen, aͧn mengklichs sumen un̄ irren, und ouch den Suͤssembach habēt si inē vorbehept ꝫcꝭ, alles mitt mer wortē siner
in̄halt. ✳ und uff soͤlich vˀhoͤren der brief ✳ offnet er, ✳ der genēpt Tùring Efingˀ, durch sinē fùrsprechen ingericht, ✳ das er den obgen̄ wiger und wiger statt mitt zuͤ¬
gehoͤrd und nach lut und sag der obgehoͤrten briefen ✳ und darzuͦ und mitt die matten oder den acker nebent daran gelegen mitt dem nutz, so jetz als er gesaͤygt,
ist davō gevalt ✳ und ouch suss mitt aller nutzūg, rechtūg, harkomen und zuͦgehoͤrd fùr ledig eigen und unbekùmbert nach guͦter, zitlicher vorbetrachtūg, gesund lips, vˀnunft un̄ der syn̄en durch sins nutzs un̄ notdurft willē fùr sich un̄ all sin erben, mitt im herzuͦ vˀbund₎, eins steten, vestē un̄ ewigē koufs verkouft
un̄ zuͦkouffen gebē hab. ✳ gab ouch also ingericht zekouffen dem obgen̄ her Paulin Herter zuͦ handē sin selbs person ✳ und siner erbē odˀ in̄haber dis briefs vom
gericht darub̄, als hernach stat, ze geben erteilt ✳ umb zwentzigundsiben Rinsch guld₎, der er darub̄ von im in sin un̄ siner erbē kūntlichen nutz gantz bezalt
sie. ✳ und er, Tùring Efinger, jetzgen̄t, hàt ouch daruf ✳ disen kouf umb die guͤter un̄ immas, als vorstaͧt, ✳ ingericht mitt urteil und recht ✳ fùr sich un̄ all sin
erben ✳ volvertiget, volfuͤrt und den und die guͤter, als vor, zuͦdes egen̄ her Pauli Herters handē und gewalt, ✳ zuͦ handē sin selbs und siner erbē oder in̄haber disz briefs, als vor,
gebracht ✳ und inē damitt den obgemeltē verhoͤrtē brief vō minen frowē, darub̄ wisent, ✳ ùber und ingeben, si ouch des alles in nutzlich, ruͤwig gewalt un̄ gewerd gesetzt, ✳ soͤlichs ✳ mittnamen den wiger und wiger statt, nach in̄halt der vorgemeltē, vˀhoͤrtē briefen, mitt zuͦgehoͤrd ✳ und die matten oder acker mitt zuͦgehoͤrd fùr ledig eigē un̄
unbekùmbert, immas, als vor stat, ✳ hinfùr allweg in̄zehabēt, zenutzen, zeniessen und inallweg damitt zetuͦnd und lassent, nach irm nutz und willē, aͧn sin, Tùring Efingers, sinˀ erbē und mengklichs von ir wegen sumē, irrē un̄ insprechē. ✳ er, Tùring Efinger, jetzgen̄t, ✳ hat ouch daruf ingericht gelopt ✳ fùr sich un̄ sin erben inē, dem koͤuffer
und sinē erbē, als vor, ✳ dis koufs immas als vor eigenlich gemeldet ist ✳ recht wer zuͦ sind und inē des guͦt sicher, redlich, volkomē werschaft fùr all ansprach, irrūg, abzichen und gebresten nach lands recht zetuͦnd, ✳ wo, ✳ wen̄, ✳ wie, ✳ gen wem ✳ und als dick si der bedoͤrfent und zeschulden kumpt, ✳ aͧn irn schaden und dawider, ouch wider
disen kouf und vertgung, wie vor und nach staͧt, ✳ niemer zekoment, zeredent, zetuͦnd noch vˀwilligen bescheͣchen, ✳ sunder das alles bi guͦtē truwē ✳ war, ✳ steͣt ✳ un̄ vest ✳
zehalten, und verzech sich ouch daruf alles fùr sich und sin erben ✳ mittnamen alles, des so si hiewider geschirmen, behelfen, fùrzichen, bruchen, geniessen odˀ sin
moͤcht, ùberal in eynich wise. ✳ ✳ und beschach dis alles in gericht ✳ un̄ an un̄ durch min, des obgen̄ richters, ✳ hand ✳ un̄ stab ✳ vō des gerichtz wegen un̄ nach den urteiln̄,
darub̄ einhellēklich gesprochen, ✳ mitt ufgebē, vˀzichē, inantwurtē, besteͣtigen und gelobē ✳ mitt mund, ✳ hand, ✳ worten, ✳ wercken ✳ und allem dem, so darzuͦ gehoͤrēt und notdurftig was, und als das jetz und hinfùr allweg kraft, macht un̄ handveste ✳ habē ✳ und staͤt beliben, sol un̄ mag aͧn alles bekrenken und widertribē, alles nach recht un̄ gewonheit
des ampts im Eigen gericht und rechten, alles luter, aͧn all arglist und geverd. ✳ ich, obgen̄ter hofmeister und richter, han ouch in diser sach den obgen̄ minē gnedigē frowē,
irm gotzhus un̄ nachkomen ze Kùngsfeld ir vorbeheben und gerechtikeit nach in̄halt des obgemeltē vˀhoͤrtē briefs, ✳ den si darub̄, als vor stat, von Ludwig Efinger habēt
ingericht uff des vˀhoͤren ✳ eigēlich un̄ inallweg vorbehalten. und sind hiebi ingericht und des urteilsprecher gewesen die erbˀn Heini Zymerman, Heini Hofer, Heini
Meiger, Hans Bluͦm, Hans Wig, Cuͦnrat Fricker, Ruͤdi Waͤchter, Hans Gebhart und ander erber lùt des amptz im Eigen, mitt den das gericht besetzt was. ✳ ✳ und des alles zuͦ warē,
vestem urkùnd han ich, obgenantˀ hofmeister und richter, Niclaus Fricker, min insigel von des gerichts und ir bett wegen minē frowe und irm gotzhus zuͦ Kùngsfeld₎, un̄ ouch mir
und minen erben in allweg aͧn schaden, und darzuͦ und mitt haͧt er, Tùring Efinger, sin insigel nach des koͤuffers vilgen̄t begeren zuͦ merer sicherheit und vergicht diser sach
offenlich gehenckt andisen brief, ✳ der also vom gericht mitt urteil und recht zegeben ✳ erteilt ✳ und dis alles beschechen ist des tags und jars als ob staͧt.
hofmeistˀ
Efinger